www.stof.co.za: Elsa Ward: Die fondament agter Stof se verhoogloopbaan en openbare optredes
Elsa Ward: Die fondament agter Stof se verhoogloopbaan en openbare optredes
Elsa Ward se oog vir die onwaarskynlike was tussen 1982 en 1986 die motivering om 'n paar leerlinge wat net mooi niks van drama geweet het nie, maar 'n smagting na die verhoog had, se drome waar te maak. Ander sou bewer dat die spul tegnieseskool knape nie n kans staan nie. Tog, het Elsa gekom en hierdie ongeslypte diamante gementor. Die resultaat was deelname aan die provinsiale ATKV kompetisie waar hulle baie beter gevaar het as wat die kritici ooit kon droom.
Elsa Ward se passie vir die kreatiewe, maar ook haar gewaardeerde mensekennis wat van elkeen wat sy gementor, tot beter mense gelei het, is die rede waarom elkeen wat deur haar bemagtig is tot 'n vol lewe, haar altyd dankbaar sal wees.
Sy het dit haar lewenstaak gemaak om Stof en sy mede-kreatiewes goed toe te rus vir 'n kreatiewe- en verhoogloopbaan, sowel as subtiele mensvaardighede in hulle gesetel. Sy het deur die onbaatsugtige deel van haar kennis en vaardigheid, 'n stewige fondament gelê wat verseker het dat Stof laterjare met selfvertroue, sy kreatiwiteit op die verhoog met sy gehore kon deel in getuienisproduksies sowel as sekulêre produksies.
Hiermee dan Stof se waardering en dank aan haar, vir daardie ekstra stukkie toewyding waarmee sy haar kennis en vaardighede gedeel het.